TSR เตือนระวัง “มิจฉาชีพ” แอบอ้างเป็นพนักงาน
TSR เตือนระวัง “มิจฉาชีพ” แอบอ้างเป็นพนักงาน แจ้งลูกค้าตรวจดูบัตรพนักงาน ป้องกันสร้างความเสียหาย
TSR เตือนระวัง “มิจฉาชีพ” แอบอ้างเป็นพนักงาน แจ้งลูกค้าตรวจดูบัตรพนักงาน ป้องกันสร้างความเสียหาย
23 ก.ย. 2565

บริษัท เธียรสุรัตน์ จำกัด (มหาชน) หรือ TSR ระบุว่า ปัจจุบันมิจฉาชีพมีหลากหลายรูปแบบและเริ่มขยายกลโกงไปทุกวงการธุรกิจ สร้างความเสื่อมเสียชื่อเสียงให้แก่องค์กรและทำลายความเชื่อมั่นของลูกค้าเป็นวงกว้าง ทั้งในรูปแบบออนไลน์, คอลเซนเตอร์, SMS ทางโทรศัพท์, พนักงานขาย ฯลฯ
ทั้งนี้ TSR มีความห่วงใยต่อลูกค้าของบริษัทฯ ตลอดจนผู้บริโภคทุกท่าน ขอฝากแจ้งให้ลูกค้าของบริษัทฯ ทุกท่านทราบว่า ทางบริษัทฯ มีนโยบายชัดเจนให้พนักงานพกบัตรประจำตัว และต้องแสดงบัตรประจำตัวต่อลูกค้าก่อนให้บริการทุกครั้ง ลูกค้าทุกท่านสามารถตรวจสอบพนักงานได้ง่ายๆ  โดยการสแกน QR Code ที่บัตรพนักงาน ซึ่งจะแสดงสถานภาพการเป็นพนักงานปัจจุบัน เพื่อป้องกันกลุ่มมิจฉาชีพแอบอ้างและสร้างความเสียหายแก่ทรัพย์สินหรืออันตรายอื่นๆ แก่ท่าน